
Kulturális esélyegyenlőség? Fogyatékkal élők lehetőségei Békés megyében

Dolgozatomban a fogyatékkal élők, közülük is a mozgás-, látás-, valamint a hallássérültek kulturális esélyeit és lehetőségeit szeretném bemutatni. A témaválasztásomnak - személyes érintettségem mellett - társadalmi aktualitása is van. Munkám első részében a szakirodalomra alapozva azokat a lehetőségeket emelem ki, amelyek ma Magyarországon a sérültek számára rendelkezésre állnak. Ezek a kulturális intézmények, illetve civil szervezetek által nyújtott szolgáltatások elsősorban Budapesten érhetők el.
Békés megyei lakos lévén érdekelt, hogy a megyében milyen lehetőségeket tudnak igénybe venni a fogyatékkal élő személyek. Ezért kutatási tevékenységet végeztem a Mozgáskorlátozottak Békés Megyei Egyesületénél, a Vakok és Gyengénlátók Békés Megyei Egyesületénél, valamint a Siketek és Nagyothallók Országos Szövetségének Békés Megyei Szervezeténél. Kutatási tevékenységem eredményeit, tapasztalataimat, illetve javaslataimat munkám második részében fejtem ki.
Dolgozatomban elsősorban arra a tényre szeretnék rávilágítani, hogy napjainkban sajnos igen kevés lehetőség adott vidéken a kultúrát igénylő fogyatékkal élők számára.



